cyanic-selkie/wikianc huggingface dataset:
Lumivaaran kirkko
Nykytilanne
Lumivaaran kirkon ympärille on suunniteltu perustettavaksi Venäjän ensimmäinen luterilainen luostari. Luostari on suunniteltu pyhitettäväksi Pyhälle Olaville ja sinne voivat asettua sekä miehet että naiset. Luostarin perustamisen yhteydessä on suunniteltu myös itse kirkon kunnostamista.
Yleisluistelun maailmanmestaruuskilpailut
Yleisluistelun maailmanmestaruuskilpailut on vanhin kansainvälinen pikaluistelun kilpailu.
Vuosina 1889–1892 kilpailut olivat epävirallisia, ja vuodesta 1893 lähtien kilpailut on järjestänyt Kansainvälinen luisteluliitto (ISU). Vuosina 1915–1921 eikä 1940–1946 ei kilpailuja järjestetty maailmansotien takia. Tuolloin ainoastaan miehet kilpailivat maailmanmestaruuksista. Naisten maailmanmestaruuksista on kilpailtu vuodesta 1933 lähtien. Vuodesta 1996 lähtien naisten ja miesten kilpailut on käyty samalla paikkakunnalla. 1961 Göteborgin Ullevilla miehet kilpailivat ensimmäistä kertaa 400 metriä pitkällä tekojääradalla.
Kilpailumatkat
Ensimmäisissä MM-kisoissa vuonna 1889 luisteltiin puolen mailin (805 m), mailin (1 609 m) ja kahden mailin (3 219 m) matkat. Vuosina 1890–1892 kilpailtiin neljällä matkalla: puoli mailia, maili, kaksi mailia ja viisi mailia (8 047 m). Kilpailujen alkuvuosina tuli mestariksi päästäkseen voittaa kolme matkaa, eikä kakkos- ja kolmossijoja laskettu. Tämän vuoksi useina vuosina jäi mestari ratkaisematta. Ensimmäiset viralliset kilpailut järjestettiin vuonna 1893, jolloin otettiin käyttöön vielä nykyisinkin käytössä oleva järjestelmä. Kilpailumatkat ovat 500, 1 500, 5 000 ja 10 000 metriä, ja kunkin matkan 500 metrin keskiajat lasketaan yhteen. Kilpailut käydään kahdessa tai kolmessa päivässä ja matkat luistellaan järjestyksessä lyhimmästä pisimpään.
Mitalitaulukot
{|
Kilpailumatkat
Vuosina 1933–1935 kilpailtiin 500, 1 000 ja 1 500 metrin matkoilla. Vuosina 1936–1955 luisteltiin neljä matkaa: 500, 1 000, 3 000 ja 5 000 metriä. Vuosina 1956–1982 luisteltiin 500, 1 000, 1 500 ja 3 000 metrin matkoilla. 1983 otettiin käyttöön nykyisinkin käytössä olevat neljä matkaa: 500, 1 500, 3 000 ja 5 000 metriä. Voittaja on ratkaistu alusta asti kunkin matkan 500 metrin keskiaikojen yhteisajan perusteella.
Piippola
Piippola on entinen Suomen kunta, joka sijaitsee Pohjois-Pohjanmaan maakunnan eteläosassa. Lakkautushetkellä kunnassa asui 0 ihmistä, ja sen pinta-ala oli 0 km², josta 0 km² oli vesistöjä. Väestötiheys oli 0 asukasta/km².
Vuonna 2009 Piippola liitettiin osaksi Siikalatvan kuntaa.
Yleistä
thumb|left|upright|Suomen keskipisteen merkkipylväs. Piippolan kunnan entisellä alueella on Suomen manneralueen keskipiste, joka sijaitsee Kestilän ja Piippolan välillä Talasnevan suoalueella. Keskipisteen merkki (64.18071°N, 25.80322°W) pystytettiin vuonna 1958 Suomen Kuvalehden avustuksella Leskelän kylään valtatie 4:n varteen. Leskelä on Lamun ohella yksi Piippolan sivukylistä. Kunnan matkailukohteita ovat Viitainahon kotiseutumuseo ja kirjaston Haanpää-huone.
Ensimmäisen kerran Piippola mainitaan vuoden 1562 voudintileissä nimellä Korteiskylä. Piippolaksi sitä alettiin kutsua vasta saman vuosisadan lopulla suurimman talon ja suvun Piipon mukaan. Piippola oli kauan aikaa osa Siikajoen ja sittemmin Pulkkilan pitäjää. Vuonna 1768 Lamun, Piippolan ja Tavastkengän talolliset rakensivat oman kirkon Piippolaan, ja muutaman vuosikymmenen kuluessa alue itsenäistyi omaksi kappeliseurakunnakseen. Seuraava aluemuutos tapahtui vuonna 1899, kun Lamun ja Tavastkengän kylät erotettiin Piippolasta ja niistä muodostettiin Pyhännän seurakunta.
Piippolassa on kolme oppilaitosta, Pentti Haanpään koulu, Piippolan ammatti- ja kulttuuriopisto ja vuodesta 2018 Pulkkilasta muuttanut Siikalatvan lukio.
Dahomeyn kuningaskunta
pienoiskuva|Dahomeyn kuningaskunta noin vuonna 1894. Dahomeyn kuningaskunta (myös Danxome, Danhome, Danhomè ja Fon) oli 1600-luvulla perustettu kuningaskunta Afrikassa, nykyisen Beninin valtion alueella. Se menetti itsenäisyytensä 1800-luvulla, kun Ranskan Senegalissa olleet joukot valtasivat sen ja liittivät osaksi Ranskan Länsi-Afrikkaa.
Portfoliosijoittaja
Portfoliosijoittaja on henkilö, jota kiinnostaa sijoituskohteessaan ainoastaan tuoton saaminen pääomamarkkinoilta.
Dahomeyn kuningaskunta
Dahomeyn kuningaskunnan ekspansio alkoi 1700-luvulla, jolloin siitä tuli alueen sotilaallinen voimavaltio. Eurooppalaisia kiehtoivat uutiset sen paikallisista tavoista, kuten sen naisarmeijasta, Dahomeyn amatsoneista.
Piippola
Kyliä
Kirkonkylä, Kangaskylä, Lamu, Leskelä
Portfoliosijoittaja
Portfoliosijoittaja ei ole siis kiinnostunut yrityksen toimintaan vaikuttamisesta, esim. johtokuntatyöskentelystä tai yrityksen muokkaamista sisäisesti.
Dahomeyn kuningaskunta
Synty
Dahomeyn kuningaskunnan synty liittyy suullisen tiedon mukaan seutua hallinneen fon-dynastian perimäriitoihin. Tarinan mukaan alueen suuren kuningaskunnan Alladan kaksi kilpailevaa prinssiä esittivät vaatimuksia hallitsemiseensa 1600-luvun alussa. Huegbon kaupungissa he sopivat, että toinen menee etelään, jonne hän myöhemmin perusti Porto-Novon kuningaskunnan. Toinen prinssi Dogbari meni pohjoiseen Abomeyn tasangolle. Hänen poikansa Dokonu sai luvan asettua asumaan Huawen seudulle, jossa hallitsi kuningaskuntien liittouman päällikkö Guedevi.
1700-luvulta peräisin olevan tarinan mukaan Dokonu vaati lisää maata Abomeyn seudulta paikalliselta päälliköltä nimeltä Dan. Silloin Dan kysyi fon-päälliköltä:
"”Enkö ole jo antanut sinulle niin paljon maata, ja sinä pyydät vain lisää? Täytyykö minun avata vatsani, jotta voisit rakentaa siihen talosi?”"
Danin tappaminen merkitsi kumousta perinteisessä ja paikallisessa Länsi-Afrikan kansojen hallitsemisen politiikassa. Ensimmäisenä saapunut ei saanut enää kaikkia oikeuksia itselleen. Myöhemmin kuningas Agaja marssi joukkonsa kanssa etelään ja valloitti Alladan ja Huedan kuningaskunnat. Näin Alladan ylivoima kukistettiin ja Dahomeysta tuli transatlanttisen orjakaupan eräs merkittävistä pelureista.
pienoiskuva|Erään Abomeyn palatsin seinää.
Uudempi tutkimus on kuitenkin kumonnut tarinan perimätiedon. Palatsin rakentaminen Danin vatsan päälle on nähty pikemminkin tarinankerrontana, jossa halutaan vaimentaa muut fon-kuningaskunnan johtoaseman varjoon jääneet ja korostaa Dahomeyn valtakunnan roolia tuhon ja rakentamisen nimissä.
Dahomeyn kuningaskunta oli aja-kansan alaryhmän fonien valtakunta, joka sijaitsi nykyisen Beninin tasavallan alueella. Dahomeyn kuningaskunta tuli voimakkaaksi 1700-luvulla yhdistyneen Abomeyn kuningaskunnan takia, jonka samannimisestä pääkaupungista tuli Dahomeyn pääkaupunki. Sen naapureiden kanssa Abomey alkoi saavuttaa vaikutusvaltaa 1600-luvulla itsensä nimittäneen kuninkaan Wegbajan (noin. 1645 – 1680) johdolla. Hänen hallintoajallaan jotkut fon-kansan jäsenet alkoivat kutsua itseään dahomeylaisiksi. Seuraavina vuosina Dahomeysta tuli rikas välittämällä siepattuja ihmisiä eurooppalaisille sen vallan kasvaessa ja kuningaskunnan laajetessa.
Ulkopolitiikka
pienoiskuva|Dahomeyn sotalippu Rio de Janeiron afrobrasilialaisessa museossa Brasiliassa, noin 1810. Dahomeyn kuningaskunnan ulkopolitiikka koostui diplomatiasta, kaupasta ja sotilaallisesta laajentumisesta. Sotaretkin pyrittiin laajentamaan vaikutusta ja kontrollia naapurialueille ja maa kävi usein sotia valloittaakseen ja liittääkseen pienempiä valtioita aslueeseensa. Valloituksilla pyrittiin saavuttamaan resursseja, vaurautta ja orjia sekä taloudellisiin, että rituaalisiin tarkoituksiin.
Kuningaskunnan strateginen sijainti Guinenlahden rannikolla saattoi sen yhteen Euroopan valtojen merikaupan, erityisesti portugalilaisten, brittien ja ranskalaisten kanssa. Dahomeyn vientituotteita olivat palmuöljy, tekstiilit, norsunluu ja orjat, kun taas maahan tuotiin aseita, tekstiilejä ja ylellisyysesineitä. Euroopan vallat pyrkivät liittolaisuuteen Dahomeyn kanssa, koska sen sotilaallinen vahvuus teki siitä arvokkaan kumppanin alueella. Tämä johti useisiin sopimuksiin Dahomeyn ja Euroopan maiden välillä. Niissä sallittiin usein yksinomaiset kauppaoikeudet, ja vastineena oli sotilaallinen tuki tai turva. Nämä liittolaisuudet olivat usein heikkoja ja ne saattoivat usein muuttua geopolitiikan myötä.
Dahomeyn ulkopolitiikassa kuningas oli vastuussa diplomaattisista suhteista naapurivaltojen kanssa ja hän neuvotteli kauppasopimuksista. Diplomaattisia lähettiläitä lähetettiin usein liittolaissuhteiden perustamiseksi, sekä edistämään taloudellista vaihtoa.
Maan lähettiläät matkustivat Brasiliaan ja Eurooppaan. Dahomey tunnusti ensimmäisenä valtakuntana Brasilian itsenäisyyden vuonna 1822.
Elefantit ja Kärpäset
Sodankäynnistä keskusteltiin hovissa, jossa syntyi kaksi puoluetta. Elefantit kannattivat sotia ja valloituksia, kun taas Kärpäset suosivat rauhaa.
1800-luvun puolivälissä kehittyi ristiriita, kun kaksi ryhmää, Elefantit ja Kärpäset yrittivät muokata ulkopolitiikkaa. Elefanttipuolueessa oli kruunun, rikkaimpien kreolikauppiaiden ja korkeimmat miespuoliset sotilasviranomaiset. Se kannatti vakiintuneen orjien vangitsemis- ja vientikäytännön jatkamista. Elefantit halusivat tuhota Abeokutan, joka oli maan afrikkalainen kilpailija ja uhka orjaryöstöille. Se vastusti Britanniaa, joka oli asettanut sulun transatlanttiselle orjien kuljetukselle.
Vuoden 1840 jälkeen orjatyövoiman saanti vaikeutui ja palmuöljykauppa nousi vaihtoehdoksi orjakaupalle. Kärpäset nousi haastamaan Elefanttipuolueen tavoitteita. Kärpäsissä oli Amatsoneja, pappeja, keskitason hallintovirkailijoita, dahomeylaisia yrittäjiä ja kauppiasviranomaisia. Nämä ryhmät eivät olleet halukkaita maksamaan sodan kustannuksia ja halusivat päästä käsiksi "laillisen" kansainvälisen kaupan voittoihin. Kärpäset suositteli rauhanomaista rinnakkaiseloa Abeokutan kanssa ja kaupallisten suhteiden palauttamista Englantiin.
Vuoteen 1870 mennessä kreolikauppiaat olivat kärsineet talousvaikeuksista, sekä kruunu ja korkea-arvoiset upseerit olivat erimielisiä Abeokutan kysymyksestä. Näin Kärpäset saavuttivat poliittisesti ja taloudellisesti hallitsevan aseman maassa.
Dahomeyn harjoittaessa ulkoista kauppaa ja diplomatiaa, se oli myös osa transatlanttista orjakauppaa. Kuningaskunta oli huomattava siepattujen orjien tarjoaja, joita saatiin naapurivaltoihin suuntautuneista sodista ja hyökkäyksistä, ja kiinni saadut orjat myytiin eurooppalaisille erilaisia tavaroita vastaan.
Valtakunta laajenee
Noin vuonna 1724 Dahomeyn kuningas Agaja (1673–1740) valloitti Alladan, ja vuonna 1727 hän sai haltuunsa läheisen rannikolla olevan kauppaa käyvän kuningaskunnan Ouidahin.
pienoiskuva|Pyton-temppeli Ouidahissa.
Kun Dahomeyn sotilaat tunkeutuivat nykyiseen Ouidahin kaupunkiin, he tappoivat ja söivät kaikki pytonkäärmeet Dangben pyhätössä. Tätä tapahtumaa on pidetty tärkeänä symbolisena tekona, koska pyton oli Huedan kansallisjumala. Se oli osoitus sekä Dahomeyn henkisestä ylivoimasta, että valloitetun maan heikkoudesta. Henkisen voiman uudistuminen on selitys Dahomeyn vallan nousuun.
Alladan, Ouidahin ja Abomeyn yhdistyneet kuningaskunnat muodostivat Dahomeyn kuningaskunnan kolme lääniä. Laajentuneiden rajojensa kanssa Dahomey sai valvontaansa rannikon satamat ja yhä enemmän jalansijaa kaupankäynnissä eurooppalaisten kanssa. Siitä tuli alueen hallitsevin valtakeskus.
Kuningaskunnan laajentuminen jatkui vielä 1800-luvulla, jolloin Oyojen imperiumi hyökkäsi Dahomeyta vastaan, ja jolle se lopulta oli pakotettu maksamaan veroja. Dahomey saavutti valtaansa uudelleen 1800-luvulla kuninkaiden Gezun (hall. 1818–1858) ja Glélén (hall. 1858–1889) voimakkaan hallinnon aikana. Gezun hallintoaikana Dahomey jatkoi vangittujen ihmisten kaupankäyntiä, mutta Britanian rannikon sulku vuonna 1852 pakotti hänet luopumaan siitä.
Erään aikalaisen arvion mukaan vuonna 1850 Dahomeyn kuningaskunnan välikuku oli vähäinen, 200 000 henkeä johtuen tuhoisista sodista. Pääkaupungissa Abomeyssä oli 30 000 asukasta. On arvioitu, että koko Dahomeyn väestöstä oli tuolloin noin 20 000 vapaita, loput orjia. Vakinaisessa armeijassa oli noin 12 000 sotilasta, joista 5 000 oli amatsoneja. Kuninkaan sotilashallinto pystyi sota-aikana mobilisoimaan 50 000 miestä ja naista.
Uskonto ja kansantalous
Dahomeyn kuningashuoneen ympärille rakentui henkilöpalvontakultti, jossa uhraamisella, myös ihmisuhreilla, oli tärkeä osa. Ihmisiä uhrattiin kuninkaan esi-isille, jotka saivat uhreista uusia palvelijoita tuonpuoleiseen valtakuntaansa. Ihmiset uhrattiin katkaisemalla heidän kaulansa, paitsi kuninkaan vaimojen kohdalla, jotka haudattiin elävältä.
Dahomeyn kansantalouden perustana olivat maanviljely ja orjakauppa.
Naissoturit
Dahomeyn armeijan etujoukko koostui yksinomaan naisista. Dahomeyn "mustilla amatsoneilla", kuten ranskalaiset heitä nimittävät, oli päässään valkoinen huivi, ja aseinaan heillä oli kivääreitä, viidakkoveitsiä ja sotakirveitä.
Orjakaupan ja itsenäisen maan loppu
1800-luvun alussa Dahomey kohtasi merkittäviä haasteita. Euroopan maat ryhtyivät toimenpiteisiin, joilla ne kielsivät ihmisistä koostuvien lastien viennin Länsi-Afrikasta. Ensimmäisenä oli Tanska (1803) ja sitten Iso-Britannia (1807), Yhdysvallat (1808), Alankomaat (1814), Portugali (1815), Espanja (1817), Ranska (1818) ja Ruotsi (1827). Ihmisrahdin määrän väheneminen Länsi-Afrikan rannoilta laski kuninkaiden tuloja jyrkästi, jonka seurauksena valtiot koko alueella kamppailivat pitääkseen yllä poliittista järjestystä. Tämä johti "sopeutumiskriisiin" Länsi-Afrikassa. Dahomey löysi kuitenkin vaihtoehtoisen lähteen maataloustuotteiden, pääasiassa palmuöljyn, "laillisen" kaupan tuloista. Siirtyminen orjien viennistä maatalouteen johti voimakkaaseen maaseudun tuotannon kasvuun ja Dahomeyn eliitti perusti suuria viljelmiä vientihyödykkeiden tuotantoa varten.
Näin Dahomeysta tuli maatalousvaltainen alue, ja maaseudun hallinnosta tuli Dahomeyn politiikan keskeinen huolenaihe 1800-luvulla. Hallitus otti käyttöön maataloustuotantoon kohdistuvia uudistuksia. Siihen kuului virkamiesluokan luominen, joka oli vastuussa maataloustuotannon johtamisesta ja taloudellisen toiminnan verotuksesta paikallisella tasolla. Kokonaiset kasvuvyöhykkeet erikoistuivat tiettyjen kasvien tuotantoon sekä paikallisille, että kansainvälisille markkinoille. Laajentuva valtio puuttui myös suoraan paikalliseen maaseututaloudeen. Varsinkin alueelliset markkinapaikat eli torit tulivat tärkeiksi veronkerääjien kohteeksi 1800-luvulla, ja valtio perusti veronkeräystä varten teitä kaikkialle valtakuntaan kerätäkseen tulleja matkustavilta kauppiailta. Valtion valvonta ulottui syvälle Abomeyn ja Kanan maaseuduille.
Kuningaskunnan loppu
1800-luvun lopulla Dahomeyn poliittinen projekti alkoi purkautua. Se päättyi Ranskan siirtomaajoukkojen valloitettua maan vuosina 1892-1894.
Ranska oli ottanut yhä vahvemman roolin alueella vuodesta 1851 alkaen, jonka jälkeen geopolitiikka synnytti alueella merkittäviä poliittisia jännitteitä. Jännitteet päättyivät vuonna 1890, mikä johti sarjaan Dahomeyn epäonnistuneita hyökkäyksiä Ranskan joukkoja vastaan ​​Cotonoussa. Niitä kutsutaan ensimmäiseksi Ranskan ja Dahomeyn sodaksi. pienoiskuva|Kuningas Béhanzin antautuu ranskalaisille tammikuussa 1894. Sen jälkeen kuningas Behanzin (1889–1894) pakotettiin tunnustamaan Ranskan valta rannikolla Porto-Novon ja Cotonoun kaupungeissa. Vuonna 1892 jännitteet kasvoivat taas, tällä kertaa Ranskan vaatimuksista Ouemen laaksoon. Saman vuoden heinäkuun 4. päivänä lähes 2200 ranskan sotilasta, joita johti kenraali Alfred-Amédée Dodds aloitti sodan Dahomeyta vastaan toisessa Ranskan ja Dahomeyn sodassa. Kuningas Behanzin yritti vedota Ranskaan rauhan puolesta, mutta Ranskan joukot marssivat Abomeyhin ja 17. marraskuuta 1892 Ranskan lippu nostettiin kuninkaallisen palatsin katolle ilman vastustusta. Kenraali Dodds nimitti uudeksi kuninkaaksi Behanzinin veljen, joka valitsi hallitsijanimekseen Agoli-Agbo (hall. 1894–1900). Dahomeysta tuli Ranskan kolmannen tasavallan protektoraatti ja siirtomaa vuoteen 1904 mennessä. Näin Dahomey menetti itsenäisyyden.
Myöhemmin
Dahomey oli Ranskan siirtomaa, joka tunnettiin nimellä Ranskan Dahomey vuosina 1894-1960. Ranska myönsi itsenäisyyden siirtomaalle vuonna 1960, joka käytti nimeä Dahomeyn tasavalta vuoteen 1975 asti, jonka jälkeen siitä on käytetty nimeä Benin
Pentti Papinaho
Töitä
Joutjärven kirkossa Lahdessa on kaksi Papinahon reliefiä. Kirkon sisällä alttariseinällä on Golgata-niminen teos ja kirkon ulkopuolelle itäiselle terassille on tiiliseinälle sijoitettu suurikokoinen pronssireliefi Kymmenen neitsyttä. Molemmat teokset on paljastettu 1963.
Insuliini
Veren liiallinen insuliinipitoisuus tuottaa glykatoituneita lopputuotteita, jotka aikaansaavat tulehdusta ja vahingoittavat kudoksia. Veren liiallinen insuliinipitoisuus voi johtaa myös kakkostyypin diabetekseen ja syöpäriskin lisääntymiseen sekä siihen, ettei insuliinia hajottavaa entsyymiä (IDE) riitä aivojen beta-amyloidiplakkien riittävään hajotukseen.
Insuliinia käytetään diabeteksen hoidossa, ja sitä käytettiin aiemmin myös psykoosipotilaiden koomahoidossa.
Insuliinia tuottavat haiman Langerhansin saarekkeissa sijaitsevat beetasolut. Rakenteeltaan insuliini on monimutkainen aminohappoketju, jonka aminohappojärjestyksessä on eri eläinlajien välillä pieniä eroja. Insuliinin vastavaikuttajia ovat glukagoni ja adrenaliini.
Insuliini ohjaa insuliinireseptoreiden säätelemää glukoosin kulkua rasva- ja lihassolujen solukalvon läpi. Insuliinitasojen ohjaamana insuliinireseptorit säätelevät glukoosin varastoitumista glykogeeniksi ja rasvahapoiksi, sekä mahdollistavat glukoosista syntyvien aineenvaihduntatuotteiden käyttöä sitruunahappokierrossa ja elektroninsiirtoketjussa. Insuliinin eritystä haimasta lisäävät pääasiassa pohjukaissuolen seinämästä verenkiertoon erittyvä GIP-hormoni, parasympaattinen hermosto sekä glukoosin määrä veressä.
Gaziantep
Gaziantep (lyhyesti Antep) on kaupunki Turkin eteläosassa ja samannimisen Gaziantepin maakunnan pääkaupunki. Vuonna 2021 siellä oli arviolta 1 714 775 asukasta. Gaziantep on Kaakkois-Anatolian suurin kaupunki ja sen entiseen nimeen lisättiin etuliite Gazi vuonna 1921 – Gazi on turkkia ja tarkoittaa voitokasta soturia.
Insuliini
Eri ruoka-aineet saavat elimistön tuottamaan eri määriä insuliinia. Insuliini-indeksiä käytetään kuvaamaan ruokailua seuraavan kahden tunnin aikana tapahtuvia veren insuliinipitoisuuden muutoksia. Siinä vertaillaan eri ruoka-aineista koostuvia joko 250 kilokalorin tai 1 000 kilojoulen suuruisia ruoka-annoksia. Insuliini-indeksi täydentää glykeemistä indeksiä, jossa ei huomioida sitä, että esimerkiksi liha ja kala nostavat veren insuliinipitoisuutta, vaikka eivät sisälläkään hiilihydraattia. Lisäksi joillain matalan glykeemisen indeksin ruoka-aineilla kuten nestemäisillä maitotuotteilla on korkea insuliini-indeksi.
Gaziantep
Gaziantep on yksi maailman vanhimmista yhtäjaksoisesti asutuista kaupungeista ja se sijaitsee lähellä Syyrian vastaista rajaa.
Insuliini
Paljon hiilihydraattia sisältävä ateria keskimäärin kymmenkertaistaa terveiden ja normaalivartaloisten ihmisten veren insuliinipitoisuuden. Eri ihmisten insuliiniherkkyydessä esiintyy kuitenkin niin suuria geneettisiä eroja, että veren insuliinipitoisuus kolminkertaistuu herkimmillä, mutta jopa 50-kertaistuu niillä, joilla on voimakkain insuliiniresistenssi. Myös kertatyydyttymätön rasva nostaa yleensä veren insuliinipitoisuutta, kun taas tyydyttynyt rasva laskee sitä lähes kaikilla.
Insuliiniresistenssi tarkoittaa insuliinin heikentynyttä vaikutusta kudoksissa. Insuliiniresistenssi johtaa alkuvaiheessaan veren insuliinipitoisuuden nousuun ja loppuvaiheessaan sen laskuun, jolloin verensokeri jää koholle ja ihminen sairastuu diabetekseen tai esidiabetekseen.
Ihmisen insuliinin kemiallinen kaava on (C257H383N65O77S6), moolimassa 5807,61 g/mol ja CAS-numero 11061-68-0.
Insuliinin rakenne
Insuliini sisältää kaksi melko lyhyttä aminohapoista koostuvaa peptidiketjua. Toisessa ketjussa on 30 aminohappoa, toisessa 21. Nämä ketjut yhdistyvät toisiinsa kysteiini-aminohappojen rikkiatomien kovalenttisilla sidoksilla.
Diabetes
Insuliinin puutoksesta tai insuliinin käsittelyn heikkenemisestä elimistössä johtuvaa sairautta nimitetään diabetekseksi. Veren insuliinitaso alkaa kohota jo ennen diabeteksen puhkeamista. Diabetesta hoidetaan insuliinipistoksilla esimerkiksi insuliinikynällä, insuliinipumpulla tai insuliinin käyttöä tehostavilla lääkkeillä. Aiemmin hoitoon käytettiin eläinten haimoista uutettua insuliinia. Nykyisin käytetään pääasiassa bioteknisesti tuotettua ihmisinsuliinia.
Ihmisen luontaisen insuliinin kanssa samanlaisen ihmisinsuliinin lisäksi diabeteksen hoitoon on kehitetty insuliinianalogeja, joissa insuliinimolekyylin ominaisuuksia on muutettu. Muutoksilla nopeutetaan tai hidastetaan insuliinin vaikutusta elimistössä, ja näin tasoitetaan diabetesta sairastavan henkilön veren glukoosipitoisuuden vaihteluita.
Lispro on nopeavaikutteinen insuliinianalogi, jossa lysiinin ja proliinin paikkaa aminohappoketjussa on vaihdettu. Hidasvaikutteisia analogeja ovat glargiini ja detemir. Glargiinissa aminohappoketjuun on lisätty glysiini ja kaksi arginiinimolekyyliä. Detemirissä insuliinimolekyylin rasvahapposivuketjua on muutettu siten, että se sitoutuu verenkierrossa albumiiniin ja näin tasoittaa insuliinin imeytymistä.
Insuliinin terveysvaikutukset
Insuliinin on havaittu kiihdyttävän eräiden syöpäsolujen kasvua. Lisäksi on olemassa vahvaa näyttöä siitä, että Alzheimerin tautiin liittyy insuliinireseptoreita synnyttävien aivosolujen etenevä kato. Insuliinilla ja sen puutteella on havaittu olevan suoria vaikutuksia Alzheimerin tautiin liittyvien amyloidin ja tau-proteiinin määriin.
Pitkävaikutteinen insuliini
Pitkävaikutteisen insuliinin ohjeellinen vaikutus kestää selvästi muita insuliinityyppejä pidempään. Vaikutus alkaa usein vasta tuntien kuluttua pistoksesta ja huippu saavutetaan esimerkiksi 4–12 tunnin kuluttua. Vaikutus kestää insuliinista riippuen 8–24 tuntia. Näin pyritään simuloimaan haiman omaa perusinsuliinin tuotantoa ja varsinaiset aterioista johtuvat verensokerin muutokset pyritään kumoamaan pikainsuliinilla tai (nykyään vähemmässä määrin) lyhytvaikutteisella insuliinilla.
Lyhytvaikutteinen insuliini
Lyhytvaikutteisen insuliinin avulla pyritään kumoamaan aterian hiilihydraattien aiheuttamaa verensokerin nousemista samoin kuin pikavaikutteisilla insuliineilla. Ominaista analogityypille on se, että insuliini tulee pistää oikean suuruisena jo noin 30 minuuttia ennen aterioinnin aloittamista. Tämän vuoksi päivittäisessä käytössä useimmat 1-tyypin diabeetikot ovat siirtyneet käyttämään ateriainsuliinina pikavaikutteisia insuliineja.
Pikainsuliini
Ateriainsuliini jota otetaan sen mukaan paljonko ateria on sisältänyt hiilihydraattia. Insuliini voidaan annostella joko ennen ateriaa, sen aikana tai jopa heti sen jälkeen. Tyypillinen insuliinianalogin vaikutushuippu saavutetaan noin 1,5 tunnin kuluttua pistoksesta ja vaikutus jatkuu noin 4–6 tuntia.
Kuivattulampi (Multia)
Kuivattulampi on Keski-Suomessa Multialla Kierrosperän kylän lähellä sijaitseva lampi, joka kuuluu Kokemäenjoen vesistöön.
Maantietoa
Lammen pinta-ala on 1,5 hehtaaria ja se on 250 metriä pitkä ja 200 metriä leveä. Lammella ei ole kartan mukaan saaria. Sen rantaviivan pituus on 600 metriä. .
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Tarhianjoen alueella (35.63), jonka Hännättömänjoen valuma-alueeseen (35.636) se kuuluu.
M/S Sininen Ajatus
M/S Sininen Ajatus oli Virroilla rakennettu ja vuonna 1990 käyttöön otettu sisävesilaiva, joka risteili Nuasjärvellä Kajaanin ja Sotkamon Vuokatin välillä 1990-luvun alussa. Laivan yhtenä satamana oli Katinkullan lomakeskus Nuasjärven rannalla. Laiva tuli uutena kyseiselle reitille ja siihen mahtui 80 matkustajaa. Liikennöinti reitillä ei kuntaomisteisena (Kajaani, Sotkamo) kannattanut ja laiva myytiin ulkomaille.
Savant
Savant on henkilö, jolla on kehitysvamma tai muu keskushermoston kehityshäiriö ja samalla siihen liittyviä yksittäisiä lahjakkuuden alueita, jotka poikkeavat henkilön muusta henkisestä suorituskyvystä. Nämä kyvyt voivat vaihdella hyvin lievästä tasosta aina sellaiseen, jota pidettäisiin neroutena terveellä ihmisellä. Kyvyt ovat usein kapea-alaisia ja liittyvät tyypillisesti kalenterilaskentaan, musiikkiin, matematiikkaan, taiteeseen tai tilan hahmottamiseen. Niitä yhdistää proseduraalisen muistin korostuminen ja mittavat muistisuoritukset, mutta ei aina ymmärrystä asiasisällöstä.
Savantismi liittyy usein autismikirjoon. Noin puolet savanteista on autisteja, ja kaikista autisteista savant-ominaisuuksia esiintyy noin kymmenellä prosentilla.
Nimitys
Savantismin kuvasi John Langdon Down vuonna 1887. Aluksi syndroomasta käytettiin nimitystä idiot savant, sillä idiootilla on tarkoitettu tieteessä alun perin neutraalissa merkityksessä ihmistä, jolla on hyvin matala älykkyysosamäärä. Vuodesta 1988 alkaen idiot-sana on jätetty pois savantismin kohdalla, sillä kaikilla savanteilla ei ole matala älykkyysosamäärä. Savantien älykkyysosamäärä vaihtelee alle 40:stä yli 140:n. Useimmilla se on välillä 40–70.
Esiintyminen
Savanteista joka toisella ei ole autismia, vaan jokin muu aivojen sairaus, vamma tai häiriö. Laitoksissa asuvista ja henkisesti jälkeenjääneistä ihmisistä savanteja on suurin piirtein yksi tuhannesta. Erityislahjakkuuden puhkeamisen voi lisäksi aiheuttaa esimerkiksi päähän kohdistunut trauma tai aivojen otsa-ohimolohkon rappeuma.
Miehiä savanteista on noin 85 prosenttia ja naisia 15 prosenttia.
Kaikki erikoiskyvyn omaavat ihmiset tai ihmelapset eivät ole savanteja, vaikka useita historiallisia neroja onkin kuolemansa jälkeen väitetty autisteiksi. Ihmisellä voi olla erikoiskykyjä ilman kehityshäiriötä tai vastaavaa. Tällaisen lahjakkuuden kyvyt ovat usein laaja-alaisemmat kuin savanteilla, joiden kyky on tyypillisesti hyvin kapea-alainen.
Kyvyt
Savant-kyvyt esiintyvät yleensä yksittäin, mutta joillakin savanteilla on samanaikaisesti useampi kuin yksi erikoiskyky. Kaikkiin savant-kykyihin liittyy erittäin syvä mutta kapea-alainen muisti. Esimerkiksi yhdysvaltalainen Kim Peek pystyi muistamaan ulkoa lähes kaiken lukemansa, yhteensä 12 000 kirjaa.
Tyypilliset savant-kyvyt ovat yleisyysjärjestyksessä kalenterin laskeminen, musiikki, taide, matematiikka ja numerot sekä mekaaniset tai tilalliset kyvyt.
Musiikillinen savant-kyky tarkoittaa yleisimmin absoluuttista sävelkorvaa sekä kykyä muistaa ja toistaa musiikkikappale täydellisesti kertakuulemalta. Jotkut musiikilliset savantit osaavat myös säveltää, tai osaavat soittaa kymmeniä soittimia.
Kuvataiteellinen savant-kyky tarkoittaa yleisimmin kykyä piirtää, maalata tai veistää kohde täydellisesti ulkomuistista lyhyen tarkastelun jälkeen, ilman koulutusta.
Matemaattinen tai numeraalinen savant-kyky tarkoittaa sitä, että henkilö pystyy tekemään vaativia kertolaskuja tai neliöjuurilaskuja päässään hyvin nopeasti ja tarkasti.
Viiden yleisimmän savant-kyvyn lisäksi on raportoitu useista harvinaisemmista savant-kyvyistä, joista osa on yksittäistapauksia.
Savant-kyvyt voidaan jakaa subjektiivisesti eri tasoihin, mutta mitään virallista luokittelujärjestelmää ei ole. Alimmalle tasolle voidaan sijoittaa henkilöt, joilla on esimerkiksi pakkomielle opetella ulkoa kaikenlaista sekalaista tietoa, kuten numeroita ja aikatauluja. Toisella tasolla ovat henkilöt, joiden musikaaliset, taiteelliset tai muut erikoiskyvyt ovat huomattavan näkyvät ja hienostuneet. Kaikkein ylimmällä tasolla ovat huippulahjakkuudet, joiden erikoiskyky on hämmästyttävä ja nerokkaaksi mielletty. Tällaisia savanteja on vain murto-osa kaikista savanteista, yhden määritelmän mukaan alle sata tunnettua tapausta koko maailmassa.
Savant-lahjakkuutta pidetään usein jäykkänä, pakkomielteisenä ja automaattiseen toistamiseen keskittyvänä. Savant-kyky voi kuitenkin kehittyä suotuisassa ympäristössä niin, että henkilö esimerkiksi lisää kuvataiteeseensa luovia elementtejä tai oppii musiikin lainalaisuudet sekä kyvyn soveltaa niitä. Jotkut savantit ovat kyenneet luomaan menestyksekkään uran esimerkiksi taiteilijoina tai tutkijoina.
Syyt
Psykiatri Darold Treffertin mukaan savantismin biologiassa on kyse siitä, että aivot kompensoivat joidenkin aivoalueiden vaurioita uusien alueiden käyttöönotolla, uusien yhteyksien luomisella sekä joihinkin alueisiin kohdistuvan inhibition heikkenemisellä. Toinen selitys osalle savant-kyvyistä on pääsy käsiksi matalamman tason aisti-informaatioon. Autismin ja savantismin yhdistäväksi tekijäksi solutasolla on esitetty synaptista hyperplastisuutta, sillä se mahdollistaisi tiedon nopean tallentamisen mutta johtaisi samalla systeemin kapea-alaisuuteen.
Savant-kyvyt yhdistyvät usein oikean aivopuoliskon toimintoihin, sillä ne ovat ei-symbolisia, taiteellisia, konkreettisia ja suoraan hahmotettuja, eivätkä vasemmalle aivopuoliskolle tyypillisesti peräkkäisiä, loogisia ja symbolisia. Tämä viittaisi savanteilla vasemman aivopuoliskon vaurioon, josta seuraa kompensointia oikeassa aivopuoliskossa.
Haley Long
Haley Long on kuvitteellinen hahmo Disneyn Jake Long – amerikkalainen lohikäärme -animaatiosarjassa. Haley on viisivuotias, ja hän on Jake Longin pikkusisko. Hän harrastaa balettia ja viulunsoittoa. Haley on kuvattu söpönä ja kilttinä vähän yli-innokkaana Jaken siskona. Jaken luokan opettaja Sun (korean lohikäärme) alkoi kouluttaa Haleystä lohikäärmettä, mutta selvisi, ettei Haley ollut vielä valmis. Haleyä ja Jakea arvioidaan aina välillä, mutta Haley on yleensä parempi lajissa kuin lajissa. Kun Haleyn isoveljeä Jakea haastateltiin taikaolentojen lehdessä ja Jake odotti arvostusta ja kunniaa, mutta Haley pääsi lehden kanteen, koska Jake epäonnistui.
Parafiini
Parafiinivahan ominaisuudet ja käyttö
thumb|Parafiinivahaa Parafiini on valkoista, haurasta vahaa, joka on hajutonta ja mautonta. Parafiinin sulamispiste on 40–70 celsiusasteen välillä. Parafiini ei liukene veteen, mutta liukenee eetteriin, bentseeniin ja joihinkin estereihin. Koska se on tyydyttynyttä hiilivetyä, se on reagoimatonta, mutta sitä voi polttaa. Se on erittäin hyvä sähköeriste.
Parafiinia käytetään etupäässä kynttilöissä steariinia halvempana vaihtoehtona, mutta myös kankaiden ja muiden huokoisten aineiden kyllästämiseen, sekä kiillotusvahojen ja voiteluaineiden valmistamiseen. Parafiinia käytetään myös fysikaalisissa hoidoissa ja naamioväreissä. Tietyntyyppisten suksien pohjaan laitetaan usein parafiinia luistavuuden lisäämiseksi.
Parafiinikynttilällä voi voidella vetoketjun, polkupyörän ketjun , laatikon liukupinnat sekä avainketjun esimerkiksi.
Parafiiniöljyn ominaisuudet ja käyttö
Parafiini- eli mineraaliöljy ja petroli ovat raskaista, mutta parafiinivahaa kevyemmistä hiilivedyistä koostuvia nesteitä, esimerkiksi lampukoissa käytettyä parafiiniöljyä. Parafiiniöljyä käytetään muun muassa lääkkeenä ihmisten ja eläinten ummetuksen hoitoon, ‎ ja myös puun öljyämiseen, esimerkiksi leikkuulaudoissa ja saunan lauteissa. Lauteita öljytessä levittäminen tapahtuu huokoisella sienellä ja ylimääräinen öljy pyyhitään pois. Öljy tukkii puun huokoset ja estää hien ja lian pesiytymisen niihin.
Parafiiniöljyä saa marketeista, maatalous-, rauta- ja maalikaupoista sekä apteekista.
Ŝ
Kirjainta ŝ käytetään ISO 9 -standardin mukaisessa kyrillisen tekstin (esim. venäjän) translitteroinnissa kirjaimen щ vastineena. Suomen kielen ns. kansallisen kaavan mukaan käytetään vastaavasti kirjainkolmikkoa štš, ja myös muissa kielissä sillä on yleensä monikirjaiminen vastine, esim. šč, shch, schtsch, chtch, sjtj. Nimi, jonka asu suomessa yleensä on Hruštšov (tai Hruštšev), kirjoitetaan ISO 9 -normin mukaan Hruŝëv.
Katso myös
Sirkumfleks
Pärekummunlampi
Pärekummunlampi on Keski-Suomessa Saarijärvellä Kukon kylän lähellä sijaitseva lampi, joka kuuluu Kokemäenjoen vesistöön.
Maantietoa
Lammen pinta-ala on 1,3 hehtaaria ja se on 200 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 450 metriä. .
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Tarhianjoen alueella (35.63), jonka Kiminginjoen valuma-alueeseen (35.637) se kuuluu.
De
De tarkoittaa seuraavia:
Ritesh Deshmukh
Ritesh Deshmukh (s. 17. joulukuuta 1978 Latur, Maharashtra, Intia) on intialainen elokuvanäyttelijä ja -tuottaja. Hän on poliitikko Vilasrao Deshmukhin poika ja koulutukseltaan arkkitehti.
Deshmukh teki elokuvadebyyttinsä tulevan vaimonsa Genelia D’Souzan kanssa elokuvassa Tujhe Meri Kasam (2003). Hänen ensimmäinen menestyselokuvansa oli Masti (2004). Myöhemmin hän on näytellyt menestyneissä elokuvissa kuten Heyy Babyy, Dhamaal (2007), Housefull (2010), Double Dhamaal (2011), Tere Naal Love Ho Gaya, Housefull 2 (2012) ja Grand Masti (2013).
Yksityiselämä
Deshmukhin ja näyttelijä Genelia D’Souzan seurustelusta huhuttiin vuosia, vaikka kumpikaan ei myöntänyt asiaa ennen vuotta 2011. He menivät naimisiin 3. helmikuuta 2012. Parilla on kaksi poikaa (s. 2014 ja 2016).
Exploratorium
thumb|250px|Palace of Fine Arts. thumb|250px|Savua puhaltava laite. thumb|250px|[[Geysireitä tekevät laitteet.]]
Faktoja:
Kenkävoide
thumb|right|Voidepurkki. Kenkävoide on voidemaista tai vahamaista ainetta, jota käytetään nahasta valmistettujen kenkien kiillottamiseen, suojaamiseen ja pidentämään niiden käyttöikää. Tarkoituksena on kengän alkuperäisen ulkonäön säilyttäminen: nahan nuorteana pitäminen, sen suojaaminen kosteudelta sekä alkuperäisen värin ja kiillon palauttaminen.
Pintakiillotukseen tai nahan pinnan suojaamiseen naarmuilta tarkoitettu voide on kengänkiilloketta eli kenkälankkia.
Kenkävoidetta levitetään kengän pinnalle esimerkiksi harjalla, liinalla tai usein kenkävoideputkiloon kuuluvalla sienellä. Hoitava voide imeytyy nahan sisään ja pitää sen joustavana sekä ehkäisee kuivuudesta johtuvia murtumia.
1900-luvun alkuvuosikymmeninä kenkävoide tai saapasrasva valmistettiin rasvasta, melassista ja hiilijauheesta, jotka sekoitettiin happoon. Hetkellinen kiilto lähti jalkineesta, kun se joutui kosketuksiin veden kanssa. Nykyään kenkävoide valmistetaan kemiallisissa prosesseissa luonnollisista ja synteettisista aineksista, joita ovat muun muassa nafta, tärpätti, väriaineet ja arabikumi. Materiaali on yleensä syttyvää, joskus myrkyllistä ja väärinkäytettynä iholle haitallista. Siksi sitä suositellaan käytettäväksi ilmastoiduissa tiloissa suojaten vaatteita, mattoja ja huonekaluja.
Türkmenbaşy
Kaupungin perusti 1717 Venäjän keisarikunnan ruhtinas Aleksandr Bekovitš-Tšerkasskin sotajoukkojen linnoitukseksi kuivuneeseen Amu-Darjan joenuomaan tarkoituksena vallata Hivan kaanikunta. Yritys epäonnistui ja asutus hylättiin 150 vuodeksi.
Vuonna 1869 lähdettiin toiseen yritykseen. Linnoitus sai nimen Krasnovodsk, joka oli venäläinen versio nimestä Kyzyl-Su (punainen vesi). Krasnovodsk oli Venäjän tukikohta sodassa Hivaa, Buharaa ja turkmeeniheimoja vastaan. Puna-armeija valloitti sen helmikuussa 1920 viimeisenä linnoituksena Transkaspiassa.
Türkmenbaşy on Keski-Aasian rautatien päätepiste ja siten tärkeä kuljetuskeskus. Kaupungista on lauttayhteys Azerbaidžanin pääkaupunkiin Bakuun. Vuonna 1993 se nimettiin uudelleen elinikäisen presidentti Saparmurat Nijazovin mukaan.
Pimpinone
Pimpinone on Georg Philipp Telemannin säveltämä ooppera, joka kantaesitettiin vuonna 1725. Vaikka Telemannin työt muuten ovat hyvin teutonisia luonteeltaan, tämä hänen tunnetuin oopperansa on italialaistyylinen kevyt komedia. Se on intermezzo, saksaksi Zwischenspiel. Se esitettiin ensi kertaa säveltäjän Händelin oopperasta versioiman Tamerlanon yhteydessä.
Menestys ja esityshistoria
Pimpione oli hyvin suosittu omana aikanaan ja viihdyttävän musiikkinsa sekä lyhyytensä (ooppera kestää vain hieman yli tunnin) vuoksi sitä on esitetty meidän päiviimme asti. Telemann sävelsi teokselle jatko-osan, Pimpione, Die amours der Vespetta, vuonna 1727, mutta sen partituuria ei ole koskaan löydetty.
Musiikki
Pimpionessa säveltäjä kehittelee tehokeinoja, joista oli tuleva yleisesti käytettyjä koomisessa oopperassa aina pitkälle seuraavalle vuosisadalle asti. Näihin kuuluvat muiden muassa:
Parhaaseen opera buffa -tyyliin, melodiat ovat kevyitä, vokaaliosuudet kirjoitettu mukavasti hypähteleviksi ja hahmot ovat sympaattisia. Oopperassa on elementtejä myös kansanmusiikista, jota ei juuri ollut tätä ennen käytetty hampurilaisten säveltäjien keskuudessa.
Ensimmäinen näytös
Huonesiivooja Vespetta on etsiskellyt rikasta aviomiestä. Hän tapaa Pimpionen, rikkaan ja hyväuskoisen kauppapatruunan joka puolestaan etsii palvelijatarta. Viehkeän ulkomuotonsa ja imartelunsa ansiosta tyttö saa paikan.
Toinen näytös
Vespetta uhkoaa ottaa lopputilin koska työ on liian raskasta ja koska ihmiset ovat juoruilleet heidän mahdollisesta suhteestaan. Pimpione tarjoutuu naimaan hänet ja Vespetta suostuu sillä ehdolla, että saa muhkeat myötäjäiset.
Antero Kivelä
Antero Simo Tapani Kivelä (s. 26. joulukuuta 1955 Pori) on suomalainen entinen jääkiekkomaalivahti, joka edusti pääsarjatasolla koko uransa Porin Ässiä. A-maajoukkueessa hän pelasi yhteensä 58 ottelua. Kivelä on toiminut myös Luvian Kiekon ringettejoukkueen päävalmentajana sekä naisten jalkapalloseuran NiceFutiksen puheenjohtajana.
Peliura
Kivelä edusti Suomea vuosien 1978 ja 1979 MM-kilpailuissa sekä Lake Placidin talviolympialaisissa 1980. SM-kultaa hän voitti vuonna 1978 Ässien joukkueessa. Samana vuonna Kivelä palkittiin myös Urpo Ylönen -palkinnolla SM-liigan parhaana maalivahtina.
Hän pelasi Ässien ykkösmaalivahtina vuosina 1974–1983, jonka jälkeen Kivelä menetti paikkansa Kari Takolle. Hänen lähdettyään Pohjois-Amerikkaan, nousi Kivelä jälleen joukkueen ykkösmaalivahdiksi. Ässien lisäksi hän pelasi kaudella 1984–1985 kuusi ottelua Joensuun Kiekko-Poikien I-divisioonajoukkueessa. Peliuransa jälkeen Kivelä valmensi vuosina 1992–1994 Kalajoen Junkkareita I-divisioonassa. Pelaajapulan vuoksi hän myös pelasi yhden ottelun hyökkääjäna.
Kaukalopallo ja ringette
Valmennettuaan jääkiekon juniorijoukkueita, Kivelä ryhtyi syksyllä 1999 Kaukalopalloliigassa pelanneen Porin Kärppien päävalmentajaksi. Vuonna 2002 hän alkoi valmentamaan Luvian Kiekon joukkuetta Ringeten SM-sarjassa.
Muuta
Kivelä työskentelee Porin kaupungilla työsuojeluvaltuutettuna. Hän on myös Porin kaupunginvaltuuston jäsen Vasemmistoliiton edustajana. Vuonna 1993 ilmestyi Lauri Järvisen kirjoittama Kivelän elämäkerta Antero Kivelä – Ässäjunkkari.
Bergen (täsmennyssivu)
Bergen voi tarkoittaa seuraavia:
Shinzō Abe
Shinzō Abe (, 21. syyskuuta 1954 Nagato, Japani – 8. heinäkuuta 2022 Nara, Japani) oli japanilainen poliitikko, joka toimi Japanin pääministerinä ja liberaalidemokraattisen puolueen (LDP) puheenjohtajana vuosina 2006–2007 ja 2012–2020. Aben poliittista linjaa on laajalti kuvailtu oikeistolaiseksi japanilaiseksi nationalismiksi , mutta häntä on kuvailtu myös oikeistopopulistiksi, ultrakonservatiiviksi sekä äärioikeistolaiseksi poliitikoksi. Hän oli Japanin pitkäaikaisin pääministeri.
Yksityiselämä ja tausta
Shinzō Aben perheessä on pitkät poliittiset juuret. Hänen isänsä oli ulkoministeri Shintarō Abe ja isoisänsä Kan Abe. Hänen äidinpuoleinen isoisänsä oli pääministeri Nobusuke Kishi.
Abe opiskeli valtiotieteitä Seikei-yliopistossa ja Etelä-Kalifornian yliopistossa. Palattuaan Japaniin hän työskenteli Kōbe Seikō -yhtiössä vuoteen 1982 asti.
Vuonna 1987 Abe meni naimisiin entisen DJ:n Akie Aben kanssa. Aiemmista pääministerien puolisoista poiketen Akie on ollut aktiivisesti mukana mm. kansalaisjärjestöjen tapahtumissa ja osallistui vuonna 2014 Tokyo Rainbow Pride -tapahtumaan. Aben pariskunnalla ei ollut lapsia, ja he olivat aiemmin keskustelleet adoptoimisesta.
Poliittinen ura
Abe valittiin ensimmäistä kertaa parlamenttiin vuonna 1993 Yamaguchin 1. vaalipiiristä, ja hän sai ääniä varsinkin kannattaessaan kovia otteita Pohjois-Koreaa vastaan. Hän toimi ulkoasianvaliokunnassa ja LDP:n sosiaaliasioiden osastolla. Hän oli 2000–2003 pääministerien Morin ja Koizumin hallitusten varapääsihteeri, sitten LDP:n pääsihteeri. Lokakuussa 2005 hänet nimitettiin hallituksen pääsihteeriksi.
Ensimmäinen pääministerikausi
Shinzō Abe valittiin 20. syyskuuta 2006 Jun'ichirō Koizumin seuraajaksi liberaalidemokraattisen puolueen johtoon. 26. syyskuuta hänet valittiin pääministeriksi. Pääministerivaalissa Aben haastoi suurimman oppositiopuolueen demokraattisen puolueen ehdokas Ichirō Ozawa, jonka hän voitti sekä ala- että ylähuoneen äänestyksissä. Abesta tuli ensimmäinen Japanin pääministeri, joka on syntynyt toisen maailmansodan jälkeen.
Pääministerinä Abe oli populistinen ja suorasanainen ja ulkopolitiikassa haukkamaisempi kuin Koizumi, minkä arveltiin voivan haitata suhteita Kiinaan ja Koreaan. Ulkopoliittisiin suhteisiin saattoi vaikuttaa myös hänen isoisänsä pidätys sotarikoksista epäiltynä toisen maailmansodan jälkeen. Abe kovisteli Pohjois-Koreaa sen väitetystä Japanin kansalaisten sieppaamisesta ja vaati maalle pakotteita. Hän myös väitti, ettei ole välttämättä perustuslain vastaista hankkia taktisia ydinaseita itsepuolustusta varten. Koizumin tavoin hän vieraili pääministerikaudellaan säännöllisesti Yasukuni-jinja-pyhäkössä kunnioittamassa sodissa kaatuneita.
thumb|upright=1.16|left|Shinzō Abe, Yhdysvaltain presidentti [[George W. Bush ja Etelä-Korean presidentti Roh Moo-hyun APECin kokouksessa vuonna 2006.]] Aben hallitus joutui osalliseksi moniin skandaaleihin. Terveys-, työ- ja hyvinvointiministeriön alainen Sosiaaliturvavirasto oli hukannut 50 miljoonan eläkevakuutuksen maksajan tiedot, joten työeläkkeitä ei voitu maksaa maksuja maksaneille.
Ennen ensimmäisiä Aben kohtaamia ylähuoneen vaaleja 29. heinäkuuta 2007 liberaalidemokraattisen puolueen kannatus oli ajoittain 30 % pinnassa. Yksi Aben hallituksen jäsen erosi joulukuussa 2006 ja maatalousministeri Toshikatsu Matsuoka teki itsemurhan toukokuussa 2007. Puolustusministeri Fumio Kyūma joutui eroamaan aiheutettuaan raivoa kommenteillaan, joiden ymmärrettiin antavan oikeutusta Yhdysvaltain Hiroshiman ja Nagasakin atomipommituksille toisen maailmansodan lopussa. Kyūman tilalle Abe nimitti kansallisen turvallisuuden neuvonantajansa Yuriko Koiken, josta tuli 12. heinäkuuta 2007 Japanin ensimmäinen naispuolinen puolustusministeri.
Ylähuoneen vaaleja kuvattiin Aben puolueelle murskatappioksi. Liberaalidemokraatit ja hallituskumppani Uusi Komeito saivat jaossa olleista 121 paikasta 42 ja opposition demokraatit 59 paikkaa. Uusikin maatalousministeri Norihiko Akagi erosi elokuun alussa, samoista syistä kuin edeltäjänsä teki itsemurhan.
Ympäristöministeri Ichiro Kamoshita puolestaan tunnusti lainanneensa poliittiseen rahastoonsa 12 miljoonaa jeniä, joista oli ilmoittanut vain 10 miljoonaa. Myöhemmin hänen sanottiin lainanneen 23 miljoonaa ja Kamoshita tunnusti 15 miljoonan lainan. Valehtelu poliittisesta rahoituksesta voi johtaa viiden vuoden vankeuteen ja miljoonan sakkoihin. Myös Kamoshita joutui eromaan.
Syyskuussa 2007 Abe uhkasi erota, jollei parlamentti anna lupaa jatkaa Japanin laivaston operaatiota Intian valtamerellä Afganistanin sodan tukemiseksi. Abe ilmoitti 12. syyskuuta 2007 puolueelleen aikovansa erota. Hän ilmoitti syyksi erimielisyydet Afganistanin-asiassa sekä tarkemmin määrittelemättömät terveysongelmat. Päivää myöhemmin hän joutui sairaalaan kovan uupumuksen takia.
Aben seuraajaehdokkaiksi liberaalidemokraattisen puolueen johtoon ilmoittautuivat puolueen pääsihteeri Tarō Asō sekä aiempi kabinettiministeri Yasuo Fukuda. Useimpien puolueen sisäisten ryhmittymien tuen saanut Fukuda valittiin puheenjohtajaksi ja sitten pääministeriksi. Uusi hallitus vannoi virkavalansa 26. syyskuuta 2007.
Toinen kausi
Aben toinen kausi pääministerinä alkoi vuonna 2012. Hänet valittiin syyskuussa LDP:n puheenjohtajaksi, alahuoneen vaaleissa joulukuussa LDP sai murskavoiton, ja Abe valittiin pääministeriksi. Hän käynnisti pian talousohjelman, jonka tarkoitus oli elvyttää maan taloutta ja nopeuttaa Honshūn saaren toipumista maanjäristyksen ja tsunamin tuhoista. Talousohjelma sai lempinimen Abenomics. Se alkoi hyvin, ja LDP sai enemmistön myös ylähuoneessa. Vuonna 2014 talous ja Aben kannatus kääntyivät laskuun. Hän hajotti parlamentin, LDP uusi vaalivoittonsa, ja Abe jatkoi pääministerinä.
Abe ja LDP valmistelivat perustuslain muutosta, joka olisi sallinut Japanin käyttää sotavoimiaan ulkomailla. Sitä vastustettiin, eikä sitä tuotu parlamenttiin edes silloin kun LDP:llä oli enemmistö molemmissa kamareissa. Tokion olympialaisia varten rakennetettujen stadionien rahoituksessa oli epäselvyyksiä, mutta Aben suosio säilyi ja hän sai jatkaa myös vuoden 2017 vaalien jälkeen.
Murha
Aikaisemmin merisotilaana työskennellyt Tetsuya Yamagami ampui Aben perjantaina 8. heinäkuuta 2022 Naran kaupungissa Yamato-Saidaijin aseman lähellä. Abe oli pitämässä puhetta kampanjatilaisuudessa ennen sunnuntaina järjestettäviä parlamentin ylähuoneen vaaleja. Ampujalla oli haulikkotyyppinen omatekoinen ase, jolla hän ampui kaksi laukausta. Ampumasuunta oli takaapäin ja yksi laukaus osui Abea selkään rinnan korkeudelle hänen pitäessään puhetta. Yamagami kertoi kohdistaneensa hyökkäyksensä Yhdistymiskirkkoa vastaan, jolle hän kantoi kaunaa. Kohteena piti olla alun perin joku sen johtajista. Abe piti puheita liikkeelle, johon hänellä oli kytköksiä isoisänsä Nobusuke Kishin kautta. Ampuja piti Abea Yhdistymiskirkon sanansaattajana.
Abe vietiin helikopterilla sairaalaan tajuttomassa tilassa. Tunteja myöhemmin Abe ei osoittanut enää elonmerkkejä ja hänen kerrottiin saaneen sydänpysähdyksen. Abe julistettiin kuolleeksi muutama tunti myöhemmin. Hänen kerrottiin kuolleen verenhukkaan verensiirroista huolimatta. Hautajaiset järjestettiin 12. heinäkuuta 2022 perheen ja lähipiirin kesken.
King of the Ring
King of the Ring on World Wrestling Entertainmentin järjestämä turnaus, jossa voittaja saa ykköshaastajan paikan mestaruusotteluun. Turnausta on järjestetty vuodesta 1985 vuoteen 2002 (paitsi vuosina 1990 ja 1992), joista vuosina 1993 - 2002 käytiin myös samanniminen pay-per-view tapahtuma, jossa ratkaistiin turnauksen voittaja, sekä usein myös käytiin muitakin otteluita. Vuoden 2002 jälkeen seuraava King of the Ring -turnaus järjestettiin vuonna 2006, pelkästään Smackdown!-brändin kesken. Sen jälkeen oli taas vuoden tauko, kunnes taas vuonna 2008 käytiin seuraava ja tähän mennessä viimeisin turnaus, tosin vuoden 2008 turnaus oli kaikkien brändien (RAW, Smackdown!, ECW) kesken käytävä.